*Mélyen tisztelt Nemzeti Színház!*

Nagy öröm volt számomra, hogy az igen színvonalas márciusi darabok közé egyik művem is bekerült. Hatalmas megtiszteltetésnek tekintettem, amikor felkerestek engem olyan okból, hogy a Csongor és Tünde színjátékomat színpadra szeretnék vinni.

A színház Tőlem kért ötleteket a megvalósításhoz. Javaslataim végesek, azonban konzervatívabb megoldásokat javasolnék.

A színház egy olyan hely, ahol a generációk keverednek. Ez a darab főként a diákokra lenne nagyobb hatással, hiszen a mesebeliségével, fantasztikus elemeivel olyan érzetet kelthet, amelyeket főként ők tudnak átélni- ezeket pedig vizuális elemekkel kombinálva szemet gyönyörködtető látványvilágot lehet megteremteni, ezzel élvezetesebbé téve az általam megfogalmazott sorokat.

A diákoknak amolyan ösztönzés lenne a darab olyan szempontból, hogy ha valaki megérti a valódi mondanivalóját, akkor leszűrhet olyan jellegű konklúziókat, amelyek számára fontosak. Csongor személye céltudatosságra és kitartásra ösztönözné őket, hiszen a cél kitűzése és annak elérése fontos az ő generációjukban. Azt is sugallná, hogy merjenek cselekedni az álmaikért, mert Csongor is nagy utat vállalt az ismeretlenbe és kitartott amellett, amit választott.

A nyelvezet, melyben művemet megírtam nem érthetetlen a 21. századi embereknek sem, ízlésvilága valamennyire eltérő a kor ízlésétől, ám ezekre alapozva a szöveghű megformálást tudnám javasolni. Elengedhetetlenek emellett olyan színházi fogások, amelyek lehetővé teszik a színészek személyiségének láttatását is a szereplő személyiségében. Erre alapozva olyan színészek munkája kellene a darabba, akiknek nem okoz nehézséget a nyelvezet s a saját nyelvének egyeztetése.

Az eredeti művet aktualizálni szükséges, hiszen mint már kitértem erre, az ízlésvilág akkor és most igencsak eltérő volt. Ezeket összeegyeztetni ajánlott, hogy minél élvezhetőbb lehessen az előadás. A különböző animációk a paravánon vagy vetítővásznon, esetlegesen a komolyzene becsempészése a színjátékba, vagy a közönség megszólítása, alkalmanként mellékmagyarázat, ami a nézőtéren ülőkhöz szól - itt a szereplő erős megvilágítást kapna, amolyan kommentár lenne a történtekhez- elősegítené azt, hogy a színpadi rendezkedés ne legyen olyan látványos és észlelhető. A modernizált megvalósítások érdekesebbé tennék, emlékezetessé, elvégre is a korszerű eszközöknek érdeklődésfelkeltő szerepe van.

A helyszínek eltérőek, ezeknek esztétikus megvalósítása igen bonyolult lehet. Tekintettel arra, hogy egy újabb felvonás teljes színpadi átrendezést igényelne, mivel a helyszínek gyakorta változnak és különbözőek, így a leegyszerűsítés érdekében ajánlanám a forgószínpados megoldást.

A szereplők ruhája és kinézete is különböző. Mirígy sminkével kapcsolatban- ugyan egyáltalában nem értek hozzá - de a minél visszataszítóbb és gusztustalanabb külső, elrettentőbb hang elengedhetetlen velejárója a hiteles előadásnak. Esetleges hangtompító eszközök alkalmazásai is dobhat a színvonalon, egy karikatúra megjelenítése a színpadon könnyedebbé, kicsit vidámabbá teheti a színjátékot.

Természetesen ezeket kombinálni is lehet, romantikus módon, nem szükséges az általam megfogalmazott ötleteket követni, ezek csupán mankóként szolgálnak. Érdekes volt elkalandozni, amíg beleképzeltem magamat a rendezői szerepbe, megelevenedtek párbeszédek előttem, szinte magam előtt láttam, hogy is néznének ki egyes felvonások a nagyszínpadon annyi ember előtt.

Remélem, olyan gondolatokkal szolgáltam, amik valamelyest hasznosak lehetnek a megvalósításhoz. Nagy izgalommal várom mihamarabbi levelüket és az első előadást. Amennyiben segítségükre lehetnék még valamiben, keressenek bátran.

Tisztelettel és köszönettel:

*Vörösmarty Mihály*

*A Leőweysták csapata*